Source: https://www.riigiteataja.ee/akt/429012015021
Timestamp: 2019-02-24 03:42:50+00:00
Document Index: 1168729

Matched Legal Cases: ['§ 1', '§ 2', '§ 3', '§ 4', '§ 6', '§ 7', '§ 8', '§ 9', '§ 11', '§ 12', '§ 13', '§ 14', '§ 15', '§ 16', '§ 18', '§ 19', '§ 22', '§ 23', '§ 25', '§ 26', '§ 28', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39', '§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60', '§ 1', '§ 2', '§ 3', '§ 4', '§ 6', '§ 7', '§ 8', '§ 9', '§ 11', '§ 12', '§ 13', '§ 14', '§ 15', '§ 16', '§ 42', '§ 18', '§ 36', '§ 19', '§ 22', '§ 23', '§ 25', '§ 26', '§ 28', '§ 31', '§ 32', '§ 33', '§ 34', '§ 35', '§ 36', '§ 42', '§ 37', '§ 38', '§ 39', '§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60']

Vändra valla põhimäärus – Riigi Teataja
Vändra valla põhimäärus
Vändra valla põhimäärus - sisukord
§ 1 Vändra valla tegevuse õiguslikud alused
§ 2 Vändra valla elanik
§ 3 Valla ametiasutuse hallatavate asutuste moodustamise kord ja põhiülesanded
§ 4 Osalemine ühingutes
2 Vändra valla sümboolika
§ 6 Vapp
§ 7 Vapi kasutamise kord
§ 8 Lipp
§ 9 Lipu kasutamise kord
§ 11 Vändra valla tunnustusavaldused
§ 12 Tunnustus "Aastate Tegu"
3 Valla esindamine
§ 13 Valla esindusfunktsiooni täitmine
§ 14 Lepingte sõlmimine
§ 15 Valla esindamine kohtus
§ 16 Valla esindamine seaduses ja teistes õigusaktides sätestatud toimingutes
§ 18 Volikogu esindajate määramine
§ 19 Volikogu esimehe ja aseesimehe valimise kord
§ 22 Volikogu esimehe ja aseesimehe ning volikogu komisjoni esimehe ja volikogu komisjoni liikme volituste lõppemine
§ 23 Volikogu komisjonid
§ 25 Volikogu komisjoni õigused ja kohustused
§ 26 Volikogu komisjoni koosolek
§ 28 Revisjonikomisjoni kontrolliülesande täitmise kord
§ 31 Õigusaktide algatamine
§ 32 Õigusakti eelnõule esitatavad nõuded
§ 33 Päevakorraküsimuste arutamiseks ettevalmistamine
§ 34 Eelnõu tagasivõtmine
§ 35 Eelnõu menetlemine mitmel lugemisel
§ 36 Volikogu istungi avamine, päevakorra kinnitamine ning avalduste ja ettepanekute ärakuulamine
§ 37 Päevakorraküsimuste arutamine volikogu istungil
§ 38 Hääletamine volikogu istungil
§ 39 Hääletamine isikuvalimistel
§ 40 Sama suhet reguleeriva kahe või enama üheaegselt volikogu menetluses oleva eelnõu arutamise ühe päevakorrapunktina
§ 41 Umbusalduse avaldamine
§ 42 Arupärimine
§ 43 Arupärimisele vastamine
§ 44 Valla äriühingu ja valla sihtasutuse nõukogu esimehele esitatud arupärimisele vastamine
§ 45 Volikogu istungi protokoll
§ 46 Vallavanema valimine
§ 47 Vallavanem
§ 48 Vallavanema asendamise kord
§ 49 Vallavalitsuse ülesanded ja struktuur
§ 50 Vallavalitsuse liikmete kinnitamise kord
§ 51 Vallavalitsuse volituste tähtaeg
§ 52 Vallavalitsuse töökord
7 Valla teenistus
§ 53 Valla teenistus
§ 54 Teenistuslähetus
§ 55 Rahalised väljamaksed
§ 56 Volikogu õigusaktid
§ 57 Vallavalitsuse õigusaktid
§ 58 Õigusaktide kehtivus ja avalikustamine
§ 59 Õigusaktide täitmise kontroll
§ 60 Määruste kehtetuks tunnistamine
RT IV, 29.01.2015, 21
Vastu võetud 21.01.2015 nr 2
§ 1. Vändra valla tegevuse õiguslikud alused
(1) Vändra vald (edaspidi ka vald) kui kohalik omavalitsusüksus juhindub omavalitsusüksusele pandud ülesannete täitmisel põhiseadusest, Euroopa kohaliku omavalitsuse hartast, kohaliku omavalitsuse korralduse seadusest, teistest seadustest ning nende alusel ja täitmiseks antud õigusaktidest, sealhulgas käesolevast põhimäärusest.
(2) Vändra vald on avalik-õiguslik juriidiline isik, keda esindavad seaduste ja põhimääruse alusel ning kehtestatud korras oma pädevuse piires Vändra Vallavolikogu (edaspidi volikogu), volikogu esimees, Vändra Vallavalitsus (edaspidi vallavalitsus) ning vallavanem või nende poolt volitatud esindajad.
(3) Vändra valla välissuhtlusega tegelevad oma pädevuse piires volikogu ja vallavalitsus.
(4) Volikogul on õigus korraldada Vändra valla territooriumil olulistes küsimustes vallaelanike küsitlusi. Küsitlus korraldatakse volikogu poolt kehtestatud korras.
§ 2. Vändra valla elanik
Vändra valla elanik on isik, kellel on Eesti rahvastikuregistri järgi püsiv elukoht Vändra vallas.
§ 3. Valla ametiasutuse hallatavate asutuste moodustamise kord ja põhiülesanded
(3) Vallavalitsuse hallatava asutuse arengulised dokumendid, struktuuri, koosseisu ja palgamäärad kinnitab vallavalitsus.
(4) Valla ametiasutuse hallatava asutuse juhi kinnitab vallavanema ettepanekul ametisse vallavalitsus. Valla ametiasutuse hallatava asutuse juhiga sõlmib töölepingu vallavanem või tema poolt selleks volitatud isik, kui seaduses ei ole sätestatud teisiti.
§ 4. Osalemine ühingutes
(2) Omavalitsusüksuste ühiste huvide kaitsmiseks on vallal õigus tegutseda ühiselt teiste omavalitsusüksustega, anda sellekohased volitused mõnele vallale või kanda kokkuleppeliselt ise selliseid kohustusi ja kasutada õigusi ning moodustada teiste omavalitsusüksustega liite ja ühisasutusi õigusaktides sätestatud alustel ja korras.
2. peatükk Vändra valla sümboolika
Vändra valla sümbolid on Vändra valla vapp ja Vändra valla lipp.
§ 6. Vapp
(1) Vända valla vapil on kuldsel kilbil roheline kuusk- ja lainelõikes tõusev kaldtala, millel hõbedane lainelõikes tõusev latt.
(2) Vändra valla vapi kujutis on lisatud põhimääruse juurde (lisa 1).
§ 7. Vapi kasutamise kord
(1) Vändra valla vappi kasutatakse:
1) volikogu ja vallavalitsuse plankidel ja pitseril;
2) volikogu, vallavalitsuse ja vallavalitsuse hallatavate asutuste hoonetel, siltidel ja esindusruumides;
3) Vändra valla autasudel, trükistel, meenetel, üritustel, meedias ja muudes taolistes kohtades.
(2) Vändra valla vapi kasutamine käesoleva paragrahvi 1. lõikes loetlemata juhtudel toimub vallavalitsuse loa alusel. Loa väljastamise korra kehtestab vallavalitsus.
§ 8. Lipp
(1) Vändra valla lipul on kollasel väljal roheline kuusk- ja lainelõikes tõusev tala, millel valge lainelõikes tõusev latt.
(2) Vändra valla lipu kujutis on lisatud põhimääruse juurde (lisa 2).
§ 9. Lipu kasutamise kord
(1) Vändra valla lipp heisatakse:
1) alaliselt hoonel või selle juures, kus töötab volikogu või vallavalitsus;
2) ajutiselt hoonel või kohas, kus toimub volikogu või vallavalitsuse ametlik tseremoonia;
3) ajutiselt valla pidupäevadel.
(2) Igaühel on õigus heisata ja kasutada Vändra valla lippu, järgides Vändra valla põhimääruse sätteid ja head tava.
(3) Vändra valla lipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti.
(4) Kui Vändra valla lipp heisatakse koos Eesti riigilipuga, mõne teise riigi või tema omavalitsusüksuse, mõne Eesti maakonna, omavalitsusüksuse või muu lipuga, asub Vändra valla lipp lippude poolt vaadatuna vasakul Eesti riigilipust, mõne teise riigi või tema omavalitsusüksuse, mõne Eesti maakonna, omavalitsusüksuse või muust lipust. Heisatud lipul jääb lipukanga alumine serv maapinnast vähemalt kolme meetri kõrgusele.
(5) Kui Vändra valla lipp heisatakse leinalipuna, kinnitatakse lipuvarda ülemisse otsa must lint või heisatakse lipp poolde masti.
(6) Vändra valla lipu kujutist võib kasutada valla meenetel. Muudel juhtudel toimub kujutise kasutamine vallavalitsuse loal. Loa väljastamise korra kehtestab vallavalitsus.
Vändra valla sümbolite kasutamist Vändra valla põhimääruse nõudeid või head tava eirates käsitletakse avaliku korra rikkumisena. Sümbolite kasutamise üle teostab järelvalvet vallavalitsus.
§ 11. Vändra valla tunnustusavaldused
(1) Vändra vald avaldab tunnustust „Aastate Tegu“ preemia, volikogu aukirja, vallavalitsuse aukirja, vallavanema tänukirja andmisega või vallavanema ja volikogu esimehe ühise tunnustusena.
(2) Tunnustusavalduste andmise täpsema korra võib kinnitada vallavalitsus.
§ 12. Tunnustus "Aastate Tegu"
(1) Tunnustus "Aastate Tegu" on Vändra Vallavolikogu poolt omistatav valla kõrgeim tunnustus.
(2) Tunnustus "Aastate Tegu" omistatakse üksikisikule ja/või kollektiivile, kes on oma tööalase või ühiskondliku tegevusega kaasa aidanud Vändra valla arengule ja valla positiivse maine kujunemisele, parandanud paikonna majanduslikku olukorda, parandanud ja väärtustanud valla elukeskkonda või toonud vallale tuntust majandus-, haridus-, kultuuri-, sotsiaal-, tervishoiu-, spordi- või muus valdkonnas.
(3) Tunnustusega "Aastate Tegu" kaasneb valla vapikujutisega meene tunnustuse saaja nime ja kirjega “Aastate Tegu” ning rahaline preemia:
1) üksikisikule vähemalt kahekordne kehtiv Eesti Vabariigi miinimumpalk;
2) kollektiivile vähemalt kolmekordne kehtiv Eesti Vabariigi miinimumpalk.
(4) Ettepanekud tunnustuse "Aastate Tegu" nimetuse omistamiseks võivad esitada valla elanikud, ettevõtted, organisatsioonid ja muud ühendused.
(5) Ettepanekud tuleb esitada kirjalikult vallavalitsusele 1. detsembrist 31. detsembrini. Vallavalitsus esitab volikogule otsustamiseks kõik esitatud kandidaadid, lisades oma kirjaliku arvamuse.
(6) Valituks osutuvad volikogu poolt enim hääli saanud kandidaadid. Põhjendatud juhul võib volikogu välja anda mitu tunnustust "Aastate Tegu" või jätta see välja andmata.
(7) Tunnustuse "Aastate Tegu" annavad üle volikogu esimees ja vallavanem. Üleandmine toimub Eesti Vabariigi aastapäevale pühendatud Vändra valla pidulikul üritusel.
(8) Tunnustuse "Aastate Tegu" saamiseks esitatud kandidaatide ja tunnustuse pälvinud isikute nimed avaldatakse kohalikus ajalehes.
3. peatükk Valla esindamine
§ 13. Valla esindusfunktsiooni täitmine
Vändra valda võivad esindada volikogu, volikogu esimees, vallavalitsus ning vallavanem või nende poolt volitatud esindajad.
§ 14. Lepingte sõlmimine
§ 15. Valla esindamine kohtus
(1) Vald osaleb kohtuasjades valla ametiasutuse või selle hallatava asutuse kaudu.
(2) Valda esindab kohtus volikogu esimees, vallavanem, vallasekretär või vallasekretäri poolt volitatud isik.
§ 16. Valla esindamine seaduses ja teistes õigusaktides sätestatud toimingutes
(2) Vallavalitsust esindab vallavanem või vallavalitsuse korraldusega nimetatud isik või vallavanema käskkirjaga nimetatud vallavalitsuse liige või teenistuja.
(3) Valla ametiasutuse hallatavat asutust esindab vallavanem, asutuse juht või tema käskkirjaga volitatud isik.
(2) Volikogu liige juhindub seadustest, Vändra valla põhimäärusest ja teistest õigusaktidest ning vallaelanike huvidest ja vajadustest.
4) kuuluda komisjonide ja töörühmade koosseisu;
6) esitada käesoleva määruse § 42 kohaseid arupärimisi;
8) saada Vändra Vallavalitsuse kantselei kaudu volikogu ja vallavalitsuse õigusaktide eelnõusid, õigusakte, dokumente ja muud teavet, välja arvatud andmed, mille väljastamine on seadusega keelatud;
9) kasutada volikogu istungite saali valijate vastuvõtuks ja saada abi selle korraldamiseks;
10) kasutada volikogu liikme tööd puudutavates küsimustes vallavalitsuse kantselei teenuseid.
§ 18. Volikogu esindajate määramine
Volikogu liikmete hulgast volikogu esindajate määramine toimub Vändra valla põhimääruse § 36 sätestatud korras. Isikuvalimisi ei toimu huvikoolide ja üldhariduskoolide hoolekogudesse esindajate määramisel.
§ 19. Volikogu esimehe ja aseesimehe valimise kord
(2) Volikogu esimehe valimised uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, korraldab Vändra valla valimiskomisjon. Muudel juhtudel korraldab valimise häältelugemiskomisjon.
(4) Kui ükski kandidaat ei osutu valituks, korraldatakse teine hääletusvoor kahe enim hääli saanud kandidaadi vahel. Ühe kandidaadi puhul korraldatakse kordushääletus.
(5) Kui teises hääletusvoorus ei osutu aseesimees valituks, esitatakse uued kandidaadid. Uued kandidaadid esitatakse järgmisel volikogu istungil, mille toimumise aeg otsustatakse kohe.
(6) Volikogu liikmetel on õigus esitada kandidaatidele küsimusi ning kandidaatidel on õigus saada enda ja oma tegevuskava tutvustamiseks sõna.
2) esindab või volitab teisi isikuid esindama Vändra valda ja volikogu talle seadusega, seaduse alusel antud õigusaktide, sealhulgas käesoleva põhimääruse ning muude volikogu õigusaktidega antud pädevuse piires;
4) omab õigust nõuda vallavalitsuselt ja vallavalitsuse hallatavatelt asutustelt vajalikke dokumente ja informatsiooni volikogu pädevusse kuuluvates küsimustes;
6) kinnitab volikogu komisjonide ja vallavalitsuse ettepanekute alusel volikogu istungil arutlusele tulevate põhiküsimuste loetelu poolaastate kaupa;
11) omab õigust osaleda sõnaõigusega vallavalitsuse istungil;
(2) Volikogu esimees võtab jutulesoovijaid vastu eelnevalt kokkulepitud ajal. Volikogu esimehe kontaktandmed on avalikud Vändra valla veebilehel www.vandravald.ee.
§ 22. Volikogu esimehe ja aseesimehe ning volikogu komisjoni esimehe ja volikogu komisjoni liikme volituste lõppemine
§ 23. Volikogu komisjonid
(1) Volikogul võib moodustada alatisi ja ajutisi komisjone ja töörühmi.
(1) Komisjoni esimehe ja aseesimehe valib volikogu oma liikmete hulgast, kes on selleks nõusoleku andnud, poolthäälte enamusega. Valimised toimuvad põhimääruse §-s 39 sätestatud korras.
(3) Vähemalt kaks alatise komisjoni liikmetest peavad olema volikogu liikmed. Erandina valitakse revisjonikomisjoni liikmed ainult volikogu liikmete hulgast.
(4) Kui komisjoni liige ei ole mõjuval põhjusel osalenud komisjoni kolmel järjestikusel koosolekul, on komisjoni esimehel õigus esitada esildis komisjoni koosseisu muutmiseks käesoleva paragrahvi 2. lõike alusel.
7) annab vähemalt kord aastas komisjoni tööst volikogule aru. Komisjoni esimees esitab igal aastal hiljemalt 1.veebruariks volikogu esimehele kirjaliku aruande komisjoni eelmise aasta tööst. Kohaliku omavalitsuse volikogu valimise aastal esitab komisjoni esimees aruande hiljemalt 1. septembriks. Aruanne peab muuhulgas sisaldama ülevaadet komisjonis arutatud olulisematest küsimustest. Aruanne avalikustatakse valla veebilehel;
§ 25. Volikogu komisjoni õigused ja kohustused
1) kaasata oma tegevusse asjatundjaid ja teha vallavalitsusele taotlusi ekspertiisi tellimiseks;
(4) Komisjoni otsustused valla õigusaktide vastuvõtmisel on volikogule soovituslikud.
§ 26. Volikogu komisjoni koosolek
(1) Komisjoni töö vorm on koosolek, mis toimub vähemalt kord kahe kuu jooksul. Erandina toimuvad revisjonikomisjoni koosolekud vajaduspõhiselt, kuid mitte vähem kui neli korda aastas. Komisjoni erakorralise koosoleku kutsub kokku komisjoni esimees omal algatusel või vähemalt ühe neljandiku komisjoni liikmete kirjalikul nõudel. Komisjon on otsustusvõimeline, kui selle koosolekust võtab osa vähemalt pool komisjoni koosseisust, sealhulgas esimees või aseesimees. Komisjoni otsused tehakse avalikul hääletusel poolthäälte enamusega.
(3) Komisjonis vastuseta jäänud küsimustele tuleb eelnõu esitajal kirjalik vastus edastada vallavalitsuse kantselei kaudu volikogule hiljemalt volikogu istungile eelneval tööpäeval.
(5) Komisjoni koosolek protokollitakse. Protokoll vormistatakse, allkirjastatakse ning edastatakse 7 päeva jooksul eelnõu algatajale ja komisjoni liikmetele. Protokolli kantakse koosoleku toimumise aeg ja koht, osavõtjate nimed, arutlusel olnud küsimused, nende kohta esitatud ettepanekud ja vastuvõetud otsused, hääletustulemused, kui küsimus otsustati hääletamise teel, ning otsustajate või küsimuste algatajate eriarvamused. Komisjoni liikmetel on õigus lisada protokollile oma kirjalik eriarvamus. Protokolliga on võimalik tutvuda vallavalitsuse kantseleis ja Vändra valla dokumendiregistris.
1) kontrollida ja hinnata vallavalitsuse, vallavalitsuse hallatavate asutuste või Vändra valla valitseva mõju all oleva äriühingu, sihtasutuse ja mittetulundusühingu tegevuse seaduslikkust, otstarbekust ja tulemuslikkust;
2) kontrollida ja hinnata vallavara kasutamise sihipärasust;
(2) Revisjonikomisjon täidab oma pädevuses olevaid ülesandeid enda kinnitatud tööplaani alusel või volikogu ülesandel.
§ 28. Revisjonikomisjoni kontrolliülesande täitmise kord
(2) Kontrollimised toimuvad kirjaliku ühekordse kontrolliülesande alusel, mille valmistab ette revisjonikomisjon. Kontrolliülesanne sisaldab kontrollitava asutuse nime, kontrolli eesmärki ja ulatust, kontrollijate nimesid ja kontrollimise aega. Kontrolliülesandele kirjutab alla revisjonikomisjoni esimees. Kontrolliülesanne tehakse teatavaks kontrollitava asutuse juhile vähemalt 3 tööpäeva enne kontrolli teostamist.
(10) Revisjonikomisjoni otsus ja akt saadetakse vallavalitsusele, kes võtab akti suhtes seisukoha ja esitab selle 10 päeva jooksul revisjonikomisjonile. Revisjonikomisjon esitab eelnimetatud dokumendid volikogule otsuse tegemiseks kontrolli tulemuste realiseerimise kohta, lisades nendele dokumentidele otsuse tegemiseks vajaliku volikogu õigusakti eelnõu.
(3) Volikogu istungid toimuvad reeglina iga kuu kolmandal teisipäeval (edaspidi korraline istung). Juulis korralisi istungeid ei toimu. Kui korralise istungi toimumise päev langeb riiklikule pühale või on otstarbekas muuta korralise istungi toimumise aega, määrab volikogu esimees istungi toimumise aja. Volikogu korraline istung algab kell 13:00, kui volikogu ei otsusta teisiti.
(5) Volikogu istungitest võtavad osa vallavanem, vallavalitsuse liikmed ja vallasekretär või tema asendaja, nimetatud isikutel on volikogu istungil sõnaõigus. Volikogu istungile kolmandate isikute kutsumise ja neile sõna andmise õiguse otsustab istungi juhataja.
(6) Volikogu istungi ajal viibivad istungisaalis volikogu liikmed, vallavalitsuse liikmed, volikogu esimehe poolt istungile kutsutud isikud ja volikogu teenindav personal. Käesoleva lõike esimeses lauses nimetamata isikud võivad jälgida volikogu istungit istungisaalis selleks määratud kohas.
(8) Volikogu liikmed registreerivad ennast istungil osalejaks istungi alguses sellekohasel registreerimislehel. Istungile hilinemisel või enne istungi lõppu lahkumisel märgib volikogu liige istungile saabumise või istungilt lahkumise kellaaja registreerimislehel.
(1) Volikogu istungi kutsub kokku volikogu esimees. Volikogu uue koosseisu esimese istungi kutsub kokku Vändra valla valimiskomisjoni esimees seaduses ettenähtud aja jooksul. Istungite nummerdamist alustatakse volikogu uue koosseisu kokkukutsumisest.
(2) Kutse volikogu erakorralise istungi kokkukutsumise kohta tehakse volikogu liikmetele elektronposti teel teatavaks vähemalt 4 päeva enne volikogu istungit, korralise istungi puhul 7 päeva enne volikogu istungit. Volikogu kutses peab ära näidatud olema istungi toimumise aeg, koht ja arutlusele tulevad küsimused, kutsele lisatakse volikogu õigusaktide eelnõud koos asjassepuutuvate dokumentidega.
(3) Volikogu istungi päevakorra kavandisse esitatud õigusaktide eelnõud koos seletuskirja ja eelnõu juurde lisatud lisamaterjalidega on alates volikogu istungi kutse teatavakstegemisest kättesaadavad Vändra valla kodulehel www.vandravald.ee.
(4) Teade volikogu istungi kokkukutsumise kohta avaldatakse enne volikogu istungi toimumist Vändra valla kodulehel.
§ 31. Õigusaktide algatamine
5) Vändra valla elanikel seaduses sätestatud alusel ja korras.
(4) Vallavalitsuse või vähemalt ühe neljandiku volikogu koosseisu ettepanekul kokkukutsutud volikogu istungile esitatakse koos ettepanekuga istungi kokkukutsumiseks ka arutlusele tulevate õigusaktide eelnõud.
(5) Volikogu koosseisu volituste lõppemisega langevad menetlusest välja selle koosseisu volituste ajal lõpuni menetlemata jäänud eelnõud va Vändra valla elanike algatusel menetluses olevad eelnõud.
(6) Volikogu korralisele istungile esitatakse õigusaktide eelnõud koos seletuskirjade ja muude asjassepuutuvate dokumentidega hiljemalt 7 päeva enne istungi toimumise päeva.
§ 32. Õigusakti eelnõule esitatavad nõuded
(4) Eelnõu seletuskirja osad on:
(5) Volikogu liikme, komisjoni või vallaelanike algatatud eelnõudes keeleliste või normitehniliste puuduste esinemisel kõrvaldab vallakantselei kooskõlastatult eelnõu algatajaga nimetatud puudused enne eelnõu päevakorra kavandisse võtmist.
§ 33. Päevakorraküsimuste arutamiseks ettevalmistamine
(2) Kui eelnõu ei saa juhtivkomisjonis poolthäälte enamust, tagastab komisjoni esimees eelnõu volikogu esimehele, kes tagastab selle eelnõu algatajale koos juhtivkomisjoni tehtud muudatusettepanekute ja põhjendustega, ning eelnõu langeb istungi päevakorrast välja. Kui sama eelnõu ei saa teistkordselt juhtivkomisjonis poolthäälte enamust, jääb eelnõu volikogu istungi päevakorda. Juhul kui teistkordsel komisjoni koosolekul kvoorumi puudumise tõttu ei ole juhtivkomisjon eelnõud heakskiitnud ega volikokku suunanud, otsustab eelnõu istungi päevakorda võtmise volikogu esimees.
(3) Kõigis komisjonides menetletakse põhimääruse, eelarve, eelarvestrateegia, valla arengukava ja üldplaneeringu ning nende muutmise eelnõud.
(5) Kõik eelnõud (välja arvatud organisatsioonilised küsimused), mis pole algatatud vallavalitsuse poolt, saadetakse vallavalitsusele tutvumiseks ning seisukoha andmiseks. Vallavalitsus teatab kirjalikult volikogule oma seisukoha seitsme tööpäeva jooksul eelnõu saamisest arvates, märkides ühtlasi, kas, kes ja millisel eelnõu menetlemise etapil esitab vallavalitsuse seisukoha volikogu istungil.
(6) Eelnõude kohta võib teha kirjalikke muudatusettepanekuid kuni volikogu istungi alguseni, kui ei ole antud teist tähtaega. Muudatusettepanekud esitatakse vallakantselei kaudu eelnõu algatajale ja volikogu liikmetele. Volikogu istungil võib arutatava küsimuse kohta teha suulisi muudatusettepanekuid, mille kirjalik tekst antakse ettepaneku tegija poolt kohe üle istungi juhatajale.
§ 34. Eelnõu tagasivõtmine
(2) Umbusalduse avaldamise eelnõud menetlusest tagasi võtta ei saa.
§ 35. Eelnõu menetlemine mitmel lugemisel
§ 36. Volikogu istungi avamine, päevakorra kinnitamine ning avalduste ja ettepanekute ärakuulamine
(2) Volikogu arutab istungi kutses märgitud ja nõutavas korras ettevalmistatud küsimusi. Vallakantselei koostab volikogu istungi päevakorra kavandi, määrates iga päevakorraküsimuse arutamiseks ettekandja ja kaasettekandjad.
(3) Istungi alguses tehakse teatavaks istungi päevakorra kavand. Seejärel vaadatakse nende olemasolul läbi ettepanekud ja protestid päevakorra kohta. Pärast ettepanekute ja protestide läbivaatamist kinnitatakse päevakord poolthäälte enamusega. Kui päevakorda tervikuna ei kinnitata, paneb istungi juhataja kõik päevakorraküsimused ükshaaval hääletusele. Küsimus võetakse päevakorda poolthäälte enamusega.
(4) Pärast päevakorra kinnitamist võivad volikogu liikmed esitada arupärimisi käesoleva põhimääruse § 42 lõike 1 punktides 1-4 nimetatud isikutele, anda üle volikogu õigusakti eelnõusid või esineda avaldusega, informatsiooniga. Avaldusega võivad esineda ka vallavalitsuse liikmed ja volikogu istungi juhataja poolt kutsutud teised isikud.
§ 37. Päevakorraküsimuste arutamine volikogu istungil
(1) Päevakorraküsimuse arutamine algab eelnõu algataja või tema esindaja ettekandega. Eelnõu algataja või tema esindaja annab seisukoha kõigi tähtajaks laekunud muudatusettepanekute kohta. Seejärel kuulatakse ära juhtivkomisjoni esindaja, volikogu poolt algatatud eelnõu korral vallavalitsuse poolne arvamuse andja või teiste istungile kutsutute kaasettekanded.
(2) Kui kõneleja kaldub ilmselt antud teemast kõrvale, hoiatab istungi juhataja teda või lõpetab sõnavõtu.
(3) Pärast ettekannet või kaasettekannet algavad läbirääkimised, mille käigus võib ettekandjale, volikogu poolt algatatud eelnõu korral vallavalitsuse poolsele arvamuse andjale või kaasettekandjale esitada küsimusi, kusjuures vastaja võib vajaduse korral vastamise delegeerida mõnele teisele volikogu liikmele, volikogu komisjoni liikmele, vallavalitsuse liikmele, vallasekretärile või volikogu istungile kutsutud isikule. Istungi juhatajal on õigus kõrvaldada asjasse mittepuutuvad küsimused.
§ 38. Hääletamine volikogu istungil
(1) Volikogu istungi alguses kontrollitakse volikogu liikmete kohalolekut. Volikogu liige märgib kohaloleku kontrolllehele saabumisaja ning kinnitab seda oma allkirjaga.
(6) Hääletamine toimub käe tõstmisega, isikuvalimistel hääletusedelite täitmisega põhimääruse §-s 39 sätestatud korras. Häälte lugemiseks isikuvalimistel, välja arvatud volikogu esimehe valimistel uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, moodustab volikogu avalikul hääletusel poolthäälte enamusega 3-liikmelise häältelugemiskomisjoni, kes protokollib hääletustulemused.
(8) Istungi juhataja paneb hääletusele need õigeaegselt esitatud muudatusettepanekud, mida mõni volikogu liige nõuab. Muudatusettepanekud pannakse hääletusele nende esitamise järjekorras. Arvude hääletamisel alustatakse hääletamist suuremast arvust, tähtpäevade puhul hääletatakse hilisemad tähtpäevad enne varasemaid. Kui kaks või enam muudatusettepanekut üksteist välistavad, pannakse need koos põhitekstiga konkureerivale hääletamisele. Konkursi igas voorus langeb välja kõige vähem hääli saanud ettepanek.
(9) Juhul, kui muudatusettepanekud, mis leiavad toetust, on üksteist välistavad ja vastassuunalised, suunab istungi juhataja eelnõu uuele lugemisele ja võib moodustada redaktsioonitoimkonna.
(10) Enne muudatusettepaneku hääletust on ettepaneku esitajal, eelnõu algatajal ja komisjonide esindajatel õigus muudatusettepanekut kommenteerida.
(11) Eelnõu pannakse tervikuna hääletusele pärast kõigi muudatusettepanekute läbihääletamist. Kui mõni volikogu liige või komisjon seda nõuab, tuleb enne lõpphääletust volikogu liikmetele kätte jagada eelnõu lõplik tekst. Kui eelnõu algataja arvestas tehtud muudatusettepanekut, ei saa muudatusettepaneku tegija seda enam tagasi võtta.
(12) Sama õigussuhet reguleeriva kahe või enama eelnõu olemasolu korral pannakse pärast läbirääkimisi eelnõud hääletusele või suunatakse enam hääli saanud eelnõu teisele lugemisele.
§ 39. Hääletamine isikuvalimistel
(6) Hääletusprotseduuri viib läbi häältelugemiskomisjon, volikogu esimehe valimistel uue volikogu koosseisu esimesel istungil või järgmistel istungitel, kui esimesel istungil ei osutunud volikogu esimees valituks, Vändra valla valimiskomisjon. Volikogu esimehe valimistel kohaldatakse Vändra valla valimiskomisjonile käesolevas paragrahvis häältelugemiskomisjoni kohta sätestatud, arvestades kohaliku omavalitsuse korralduse seadusest ja kohaliku omavalitsuse volikogu valimise seadusest tulenevaid erisusi.
1) märgistatud on rohkem „poolt“ lahtreid, kui konkreetsel valimisel on volikogu liikmel hääli;
(17) Volikogu liikmel on õigus esitada kirjalik motiveeritud protest hääletamise korraldamise või hääletustulemuste kindlakstegemise kohta kohe pärast hääletustulemuste teatavaks tegemist. Protesti rahuldamise otsustab volikogu avalikul hääletusel.
§ 40. Sama suhet reguleeriva kahe või enama üheaegselt volikogu menetluses oleva eelnõu arutamise ühe päevakorrapunktina
(1) Sama suhet reguleerivaid eelnõusid arutatakse volikogu istungil ühe päevakorrapunktina. Eelnõude arutamisel rakendatakse käesoleva põhimääruse §-des 37 ja 38 sätestatud põhimõtteid, kui käesolevast paragrahvist ei tulene teisiti.
§ 41. Umbusalduse avaldamine
(4) Umbusalduse avaldamise küsimus lahendatakse umbusaldusavalduse esitamisele järgneval istungil. Küsimuse lahendamise edasilükkamine iga järgneva istungi päevakorda otsustatakse avalikul hääletusel volikogu koosseisu häälteenamusega.
(6) Isik, kelle suhtes umbusalduse avaldamine on algatatud, või vallavalitsuse esindaja, kui umbusalduse avaldamine on algatatud vallavalitsuse suhtes, võib esineda kaasettekandega.
§ 42. Arupärimine
(4) Käesoleva paragrahvi lõike 1 punktides 5 ja 6 nimetatud arupärimised esitatakse vallakantseleile. Vallakantselei korraldab viivitamata arupärimise edastamise selle adressaadile ning suulise vastuse soovi korral vastavale komisjonile koos taotlusega võtta arupärimisele vastamine komisjoni koosoleku päevakorda.
§ 43. Arupärimisele vastamine
§ 44. Valla äriühingu ja valla sihtasutuse nõukogu esimehele esitatud arupärimisele vastamine
§ 45. Volikogu istungi protokoll
(1) Volikogu istung protokollitakse. Protokoll vormistatakse kolme tööpäeva jooksul. Protokolli kantakse istungi toimumise aeg ja koht, osavõtjate nimed, arutlusel olnud küsimused, nende kohta esitatud ettepanekud ja vastuvõetud otsused, hääletustulemused, kui küsimus otsustati hääletamise teel, ning otsustajate ja küsimuste algatajate eriarvamused. Kinnise istungi protokollis ei näidata küsimuste arutelu käiku.
(4) Volikogu istungite protokollid on kättesaadavad Vändra valla veebilehel www.vandravald.ee
§ 46. Vallavanema valimine
(2) Vallavanema valimine toimub käesoleva põhimääruse §-s 39 sätestatud korras.
§ 47. Vallavanem
2) esindab Vändra valda ja vallavalitsust seaduse ja käesoleva põhimäärusega sätestatud korras. Seadustes ja teistes õigusaktides ettenähtud juhtudel võib vallavanem volitada teisi isikuid esindama valda või vallavalitsust temale antud pädevuse piires;
3) annab vallavalitsuse liikmete ja muude talle vahetult alluvate isikute kohta ning vallavalitsuse sisemise töö korraldamiseks käskkirju;
6) võtab teenistusse ja vabastab teenistusest vallavalitsuse ametnikud;
(5) Vallavanema volituste ennetähtaegsel lõppemisel astub tagasi kogu vallavalitsus, kes jätkab oma ülesannete täitmist kuni uue vallavalitsuse ametisse kinnitamiseni.
§ 48. Vallavanema asendamise kord
(1) Vallavanema äraolekul asendab teda arengunõunik.
(2) Erandkorras määrab vallavanem oma asendaja käskkirjaga.
(3) Äraolekuks nimetatakse puhkusel, haiguslehel, välislähetusel või muus olukorras viibimist, mil vallavanem ei saa täita oma ametiülesandeid.
§ 49. Vallavalitsuse ülesanded ja struktuur
(1) Vallavalitsus kui valla omavalitsuse kollegiaalne täitevorgan viib praktilise tegevusega ellu õigusaktides Vändra vallale kui omavalitsusüksusele pandud ülesandeid.
7) korraldab vallavalitsuse hallatavate asutuste tegevust.
(3) Vallavalitsus realiseerib käesoleva paragrahvi nimetatud ülesandeid õigusaktide andmise, majandustegevuse, kontrolli ja elanike kaasamise kaudu.
§ 50. Vallavalitsuse liikmete kinnitamise kord
(1) Pärast vallavalitsuse struktuuri ja liikmete arvu kinnitamist volikogu poolt esitab vallavanem volikogule ettepaneku vallavalitsuse liikmete kinnitamise või palgaliste vallavalitsuse liikmete ametisse nimetamise kohta. Kõigi vallavalitsuse liikmete kandidaatide nimed esitatakse ühes ettepanekus, millele lisatakse kandidaatide kirjalikud nõusolekud.
(2) Eelnõu arutamine algab vallavanema ettekandega. Esitatud vallavalitsuse liikmete kandidaadid esinevad igaüks ettekandega. Iga ettekande järel võib volikogu liige esitada ettekandjale küsimusi.
(4) Vallavalitsuse liikmete kinnitamise otsus võetakse vastu avalikul hääletusel poolthäälteenamusega.
(5) Volikogu kinnitab vallavalitsuse liikmed vallavanema volituste ajaks.
(6) Kui mõne vallavalitsuse liikme volitused lõpevad enne tähtaega, kinnitatakse uus vallavalitsuse liige vallavanema esildise alusel käesolevas paragrahvis sätestatud korras.
§ 51. Vallavalitsuse volituste tähtaeg
§ 52. Vallavalitsuse töökord
Vallavalitsuse töökorra, komisjonide moodustamise alused ja korra ning tegevuse alused kehtestab volikogu.
7. peatükk Valla teenistus
§ 53. Valla teenistus
Valla teenistus on töötamine valla ametiasutuses ja seda reguleerib avaliku teenistuse seadus, mis laieneb volikogu liikmetele osaliselt.
§ 54. Teenistuslähetus
(1) Volikogu esimehe teenistuslähetused vormistatakse volikogu liikmete lähetustega analoogses korras volikogu esimehe poolt.
(2) Vallavanema teenistuslähetused vormistatakse teiste vallaametnike lähetustega analoogses korras vallavanema poolt.
§ 55. Rahalised väljamaksed
(1) Volikogu esimehele tasu, hüvituse, toetuse ja preemia määramine on volikogu pädevuses.
(2) Volikogu esimehele tasu või hüvituse maksmise otsustab volikogu eelmine koosseis. Juhul, kui eelmine koosseis ei ole otsustanud, kehtivad volikogu eelmise koosseisu suhtes kehtinud tingimused.
(3) Vallavanemale ja vallavalitsuse liikmetele töötasu, hüvituse ja toetuse määramine on volikogu pädevuses.
(4) Kõigile vallaametnikele üldistel alustel makstavaid lisatasusid, preemiaid ja toetusi makstakse vallavanemale ja palgalisele valitsuse liikmele samadel alustel.
§ 56. Volikogu õigusaktid
§ 57. Vallavalitsuse õigusaktid
§ 58. Õigusaktide kehtivus ja avalikustamine
(2) Valla õigusaktid, välja arvatud juurdepääsupiiranguga andmeid sisaldavad, avalikustatakse Vändra valla kodulehel. Volikogu kui ka vallavalitsuse määrused avaldatakse Riigi Teatajas. Üldist tähtsust omavad volikogu ja vallavalitsuse määrused võidakse avaldada kohalikus ajalehes.
§ 59. Õigusaktide täitmise kontroll
§ 60. Määruste kehtetuks tunnistamine
(1) Määrusega tunnistatakse kehtetuks Vändra Vallavolikogu 21. veebruari 2012 määrus nr 4 „Vändra valla põhimäärus“.
(2) Määrusega tunnistatakse kehtetuks Vändra Vallavolikogu 16. veebruari 2010 määrus nr 4 „Vändra valla esindamise korra kehtestamine“.
(3) Määrusega tunnistatakse kehtetuks Vändra Vallavolikogu 17. jaanuari 2012 määrus nr 2 „Volikogu töökord“.
(4) Määrusega tunnistatakse kehtetuks Vändra Vallavolikogu 16. oktoobri 2007 määrus nr 22 "Tunnustuse "Aastate Tegu" omistamise kord".
Lisa 1 Vändra valla vapp
Lisa 2 Vändra valla lipp